L'Ajuntament contractarà 6 persones a través del programa EMCORP
22 de setembre de 2020

L'Ajuntament de l'Eliana ha convocat una nova oferta d'ocupació temporal a través del programa EMCORP 2020, finançat per la Conselleria d'Economia Sostenible, Sectors Productius, Comerç i Treball.

El programa d'iniciativa social estarà destinada, com en anys anteriors, a la contractació de persones desocupades d'almenys 30 anys d'edat i inscrits com a demandants en el Servei Valencià d'Ocupació i Formació (LABORA). D'acord amb les bases de la convocatòria, l'antic SERVEF realitzarà una preselecció entre persones desocupades que s'ajusten al perfil sol·licitat i complisquen, a més, els dos requisits anteriors.

Els llocs requerits pel consistori per a cobrir les 6 ofertes són 2 peons d'obres públiques, 2 auxiliars d'ajuda a domicili i 2 vigilants. Tindre el perfil que se sol·licita és un requisit indispensable per a accedir a l'oferta pel que convé que els veïns i veïnes interessades a participar actualitzen al més prompte possible la seua demanda en les oficines de LABORA de Llíria.

Les persones seleccionades tindran un contracte temporal a jornada completa durant 6 mesos i la incorporació està prevista que es realitze aquest pròxim mes de novembre.

L'edil de Polítiques d'Ocupació, Marta Andrés, ha incidit que és fonamental que els aspirants elianers i elianeres estiguen inscrits en les oficines de Llíria i en els codis que s'estableix per a cada plaça, que és qui realitza la preselecció.